open-index/open-wikipedia-markdown huggingface dataset:
Λίμνη Γκαριμπάλντι

Η **Λίμνη Γκαριμπάλντι** (εξελληνισμένα: **Λίμνη Γαριβάλδη**, αγγλικά: *Garibaldi Lake*) είναι μια αλπική λίμνη χρώματος τιρκουάζ στην Βρετανική Κολομβία του Καναδά, βρίσκεται 37 χιλιόμετρα βόρεια της Σκουάμις και 19 χιλιόμετρα νότια του Ουίστλερ. Η λίμνη βρίσκεται μέσα στο *πάρκο Γκαριμπάλντι* που έχει σαν κύρια χαρακτηριστικά βουνά, παγετώνες, μονοπάτια, δάση, λουλούδια, λιβάδεια και καταρράχτες.Το πάρκο είναι προστατευόμενη περιοχή άγριας φύσης. Τα μονοπάτια στην περιοχή αυτή θεωρούνται ως τα πιο όμορφα στη γη.

## Εξωτερικοί σύνδεσμοι

* BC Parks: Garibaldi Provincial Park
* Live Trails: Garibaldi Lake

Κατηγορία:Λίμνες του Καναδά
Κατηγορία:Βρετανική Κολομβία
Ευρωπαϊκή ημέρα μνήμης των θυμάτων του Σταλινισμού και του Ναζισμού

Η **Ευρωπαϊκή ημέρα υπέρ της μνήμης των θυμάτων του Σταλινισμού και του Ναζισμού**, γνωστή και ως **Διεθνής ημέρα της μαύρης πόρπης** τιμάται κάθε χρόνο στις 23 Αυγούστου. Θεσπίστηκε από την Διακήρυξη της Πράγας για την Ευρωπαϊκή Συνείδηση και τον Κομμουνισμό στις 3 Ιουνίου 2008 που υπογράφτηκε από τον Βάτσλαβ Χάβελ και μέλη της Ευρωπαϊκής Βουλής. Η 23η Αυγούστου ήταν η ημέρα της υπογραφής της συμφωνίας μεταξύ Ρωσίας και της Ναζιστικής Γερμανίας. Σκοπός της εορτής είναι η απότιση φόρου τιμής στους νεκρούς των μαζικών εκτοπίσεων και δολοφονιών του δευτέρου παγκοσμίου πολέμου, και η επανίδρυση της ειρήνης και ευστάθειας στην Ευρώπη του σήμερα. Η εθνική εορτή τιμάται εκτός της Ευρώπης και στον Καναδά.

## Ιστορικό υπόβαθρο
Στις ημέρες της δεκαετίας του 1980 πραγματοποιήθηκαν διαδηλώσεις σε δυτικά κράτη, με τις οποίες οι άνθρωποι διαμαρτυρήθηκαν για την καταπάτηση των ανθρώπινων δικαιωμάτων στην Σοβιετική Ένωση. Στις 23 Αυγούστου 1986, την ημέρα της μαύρης πόρπης, έγιναν διαδηλώσεις σε 21 πόλεις δυτικών χωρών, μεταξύ των οποίων στην Νέα Υόρκη, Οτάβα, Λονδίνο, Στοκχόλμη, Σιάτλ, Λος Άντζελες, Περθ, και στην Ουάσιγκτον. Το 1989 δύο εκατομμύρια διαδηλωτές στην Βαλτική πιάστηκαν χέρι με χέρι και σχημάτισαν ανθρώπινη αλυσίδα, ενώ έφεραν αναμμένα κεράκια, εθνικές σημαίες της προπολεμικής εποχής και μαύρη πόρπη για την μνήμη των θυμάτων του Σοβιετικού τρομοκρατικού καθεστώτος.

## Επίσημη διεθνής αναγνώριση της 23ης Αυγούστου μετά το 2008
Τον Απρίλιο του 2008 και υπό την προεδρία της Σλοβενίας του Συμβουλίου της Ευρωπαϊκής Ένωσης, διοργανώθηκε η Ευρωπαϊκή δημόσια ακρόαση για τα εγκλήματα που διαπράχθηκαν από ολοκληρωτικά καθεστώτα, με σκοπό τον εντοπισμό και τη διαλεύκανση των εγκλημάτων που διέπραξαν τα ολοκληρωτικά καθεστώτα. Στις 3 Ιουνίου του 2008, με τη Διακήρυξη της Πράγας σχετικά με την ευρωπαϊκή συνείδηση και τον κομμουνισμό, η οποία συνόψιζε όσα ειπώθηκαν στο Ευρωπαϊκό Συνέδριο που διεξάχθηκε στην Βουλή της Τσεχίας από τις 2 ως τις 3 Ιουνίου 2008, και υπογράφηκε από τον Βάτζλαβ Χάβελ και άλλους Ευρωπαίους πολιτικούς, όρισε την 23η Αυγούστου ως ημέρα Μνήμης ενάντια του ολοκληρωτισμού. Στις 23 Σεπτεμβρίου 2008, 409 μέλη του Ευρωπαϊκού κοινοβουλίου υπέγραψαν τη Διακήρυξη θεσπίζοντας την εορτή της 23ης Αυγούστου ως ημέρα μνήμης των θυμάτων του Σταλινισμού και του Ναζισμού.

## Παραπομπές


Κατηγορία:Ολοκληρωτισμός
Κατηγορία:Ημέρες μνήμης
Μπρουμάνα

thumb|right|320px|Μια άποψη της Μπρουμάνα, Λίβανος.
Η **Μπρουμάνα** (αραβικά: برمانا, αγγλικά: Brummana) είναι πόλη του Λιβάνου στη διοικητική περιοχή Μετν (Metn). Βρίσκεται ανατολικά της Βηρυτού, με εντυπωσιακή θέα προς τη λιβανική πρωτεύουσα και τη θάλασσα της Μεσογείου. Η πόλη είναι σημαντικό τουριστικό και παραθεριστικό κέντρο, κατά τους θερινούς ιδίως μήνες, με Άραβες κυρίως τουρίστες από το Κουβέιτ, τα Ηνωμένα Αραβικά Εμιράτα και τη Σαουδική Αραβία. 
 
## Ιστορία
Η ονομασία «Μπρουμάνα» έχει αραμαϊκή προέλευση και πιθανολογείται ότι σημαίνει «Οίκος του Ραμάνα», θεού του ανέμου, της θύελλας και του κεραυνού. Η τοποθεσία που χτίστηκε η Μπρουμάνα, εθεωρείτο κατά την αρχαιότητα ότι ήταν η κατοικία του θεού, από όπου πήρε και το όνομά της «Beit Roumana», δηλαδή «Οίκος του Ρουμάνα». Το γράμμα «B» στην αρχή του ονόματος αναφέρεται, όπως στα περισσότερα χωριά του Λιβάνου, στη λέξη «Beit», που σημαίνει στα αραμαϊκά «Οίκος».   

## Δημογραφικά
Ένα από τα πιο ιδιαίτερα χαρακτηριστικά της λιβανικής κοινωνίας είναι η ποικίλη θρησκευτική σύστασή της. Η Μπρουμάνα, από το 17ο αιώνα και μετά, υπήρξε καταφύγιο για τις διωκόμενες χριστιανικές αιρέσεις. Σήμερα, οι Χριστιανοί και κυρίως οι Ελληνορθόδοξοι είναι η πολυπληθέστερη θρησκευτική ομάδα, που φτάνει το 85% του πληθυσμού της πόλης, με μια σημαντική εκπροσώπηση των Μαρωνιτών Χριστιανών και μια μειονότητα των Δρούζων. Ο πληθυσμός της πόλης ανέρχεται γύρω στις 60.000 κατά τους θερινούς μήνες, που πέφτει όμως στις 15.000 κατά τη διάρκεια του χειμώνα λόγω του κρύου και των συνεχών χιονοπτώσεων.

## Αξιοθέατα
Ένα από τα αξιοθέατα στην Μπρουμάνα είναι η πολύ παλιά Ελληνορθόδοξη Εκκλησία του Προφήτη Chaaya, η οποία χτίστηκε αρχικά ως φρούριο των Βυζαντινών πριν από 1.500 περίπου χρόνια και μετατράπηκε σε εκκλησία κατά τον 7ο μ.Χ. αιώνα. Σήμερα, η εκκλησία είναι μοιρασμένη σε δύο τμήματα, εξυπηρετώντας παράλληλα τις θρησκευτικές ανάγκες τόσο των Ελληνορθόδοξων όσο και των Μαρωνιτών Χριστιανών.

Στην Μπρουμάνα λειτουργεί και το φημισμένο εκπαιδευτικό ίδρυμα «Γυμνάσιο της Μπρουμάνα» (Brummana High School), που ιδρύθηκε το 1873 από τον Ελβετό ιεραπόστολο Θεόφιλο Βαλντμάγιερ (Theophilus Waldmeier, 1832 – 1915).

## Πηγές
* Ann Jousiffe: “Lebanon”, p.&nbsp;139, Lonely Planet Publications, 1st edition, February 1998.
* Wolfgang Gockel & Helga Bruns: “Syria – Lebanon”, p.&nbsp;176, Nelles Guide, 1st edition, 1998.
* Blair Kuntz: “Lebanon: An Insider’s Guide”, pp.&nbsp;163 – 164, Prana Publishers, Beirut, Lebanon, 2000.
* Office of the Minister of State for Administrative Reform (OMSAR): Conference on “The Modern Public Administration”, Brummana, Lebanon, October 2001.

## Εξωτερικοί σύνδεσμοι
* 

Κατηγορία:Πόλεις του Λιβάνου
Πρωτάθλημα Χόκεϊ επί πάγου Ελβετίας

Το **Πρωτάθλημα χόκεϊ επί πάγου Ελβετίας** (Νάσιοναλ Λιγκ, National League) αποτελεί την κορυφαία διοργάνωση στην Ελβετία και διοργανώνεται από την Ελβετική Ομοσπονδία Χόκεϊ επί Πάγου (*Schweizerischer Eishockeyverband*). Ξεκίνησε τη σεζόν 1915-16 και πριν τη σεζόν 2007-08 το πρωτάθλημα ονομάστηκε *Nationalliga A* (Γερμανικά, Γαλλικά: *Ligue Nationale A (LNA)*, Ιταλικά: *Lega Nazionale A*), ενώ από το 2017 μετονομάστηκε σε National League (και αντίστοιχα η δεύτερη κατηγορία Nationalliga B σε Swiss League). Τους περισσότερους τίτλους κατέχει η ΧΚ Νταβός, η οποία έχει κατακτήσει 30 πρωταθλήματα και ακολουθεί η ΣΚ Βέρνη με 12. Η Ελβετία έχει την ομάδα με τη μεγαλύτερη θέαση στην Ευρώπη, την SC Bern, καθώς και το πρωτάθλημα με τη μεγαλύτερη θέαση.

Το πρωτάθλημα αποτελείται από 12 ομάδες και διαρκεί από τον Σεπτέμβριο μέχρι τον Απρίλιο. Την περίοδο 2010-11 πρωταθλήτρια ανακηρύχθηκε η HC Davos. Επίσης το πρωτάθλημα της National League περιλαμβάνεται στη σειρά βιντεοπαιχνιδιών της EA Sports NHL 12. 

## Δομή του πρωταθλήματος
Κατά τη διάρκεια της κανονικής περιόδου ​​κάθε μία από τις 12 ομάδες παίζει 50 παιχνίδια. Οι οκτώ κορυφαίες ομάδες μετά την κανονική περίοδο προκρίνονται στα πλέι-οφ, όπου διασταυρώνονται ανά ζεύγη για την ανάδειξη του πρωταθλητή Ελβετίας. ύστερα από γύρους τεσσάρων νικών (Best-of-seven). Οι τελευταίες τέσσερις ομάδες της βαθμολογίας αναδεικνύουν  τις δύο τελευταίες, οι οποίες σε αγώνες πλέι-άουτ (επίσης ως Best-of-seven) βγάζουν τον ουραγό, ο οποίος παίζει με τον νικητή της Swiss League σε μια σειρά αγώνων (επίσης Best-of-seven) για μια θέση στο πρωτάθλημα της National League.

## Πρωταθλήματα

## Παραπομπές


## Εξωτερικοί Σύνδεσμοι
* Επίσημη ιστοσελίδα της National League A  
* Επίσημη ιστοσελίδα της National League A  
* Puck.ch Αποτελέσματα του χόκεϊ επί πάγου Ελβετίας    
* Pat Schafhauser Foundation  
* An Analysis Of The Swiss NLA 

Ελβετία
Κατηγορία:Αθλητισμός στην Ελβετία
Λίμνη Σέρμπρουκ

Η **Λίμνη Σέρμπρουκ** (Sherbrooke) βρίσκεται στο Εθνικό Πάρκο Γιόχο στην Βρετανική Κολομβία του Καναδά. Συνορεύει στα δυτικά με το βουνό Όγκντεν (ύψους 2.695 μ.), στα βόρεια με το βουνό Νάιλς (2.972 μ.), και στα ανατολικά με την κορυφή Παζέ. Μπορεί να την προσεγγίσει κανείς ακολουθώντας ένα μονοπάτι πεζοπορίας τριών χιλιομέτρων που ξεκινάει από τον υπερκαναδικό αυτοκινητόδρομο απέναντι από την λίμνη Ουάπτα.

Η Λίμνη Σέρμπρουκ εξυπηρετεί ως σημείο πρόσβασης για ορειβασία στο πεδίο πάγου Ουαπουτίκ και στο Σκοτ Ντάνκαν Χατ.

## Παραπομπές


## Εξωτερικοί σύνδεσμοι

* Parks Canada - Hikes in Yoho National Park 

Κατηγορία:Λίμνες του Καναδά
Κατηγορία:Βρετανική Κολομβία
Ιδιοσυχνότητα

Σχεδόν όλα τα σώματα τείνουν να δονούνται κατά κύριο λόγο σε συγκεκριμένη συχνότητα (ή συχνότητες) όταν τα χτυπάμε, τα τρίβουμε, τα τεντώνουμε και τ' αφήνουμε απότομα, τα διαταράσσουμε ξαφνικά κλπ. Οι συχνότητες αυτές καλούνται **φυσικές συχνότητες** ή **ιδιοσυχνότητες** των συγκεκριμένων αντικειμένων.

## Ιδιοσυχνότητα ταλαντωτή
Ιδιοσυχνότητα ενός ταλαντωτή ονομάζεται η συχνότητα που πρέπει να ταλαντώνεται ο ταλαντωτής έτσι ώστε να παρουσιάζει την ελάχιστη απόσβεση κατά την εξαναγκασμένη ταλάντωση.

Θεωρητικά οι ταλαντώσεις που εκτελούν τα διάφορα σώματα π.χ. Μαθηματικό εκρεμές ή ο απλός αρμονικός ταλαντωτής δεν παρουσιάζουν εξασθένιση-απόσβεση και διατηρούν το πλάτος ταλάντωσής τους σταθερό. Στην πραγματικότητα αυτό δεν συμβαίνει αλλά παρουσιάζουν μικρή ή μεγαλύτερη απόσβεση με αποτέλεσμα να χρείαζεται να τους δίνουμε τακτικά ενέργεια ίση με αυτή που έχασαν για να διατηρούν σταθερό το πλάτος τους κατά το πέρασμα του χρόνου. Η συχνότητα με την οποία πρέπει να δίνουμε ενέργεια ονομάζεται ιδιοσυχνότητα και ισούται με f_0 = {1 \over 2 \pi} \cdot \sqrt{D \over m} όπου D η σταθερά της ταλάντωσης και m η μάζα του σώματος που ταλαντώνεται.

Στην πιο απλή περίπτωση όπου ο ταλαντωτής αποτελείται από ένα ελατήριο σταθεράς k και μια μάζα m που ταλαντώνεται, η συχνότητα (σύμφωνα με τον παραπάνω τύπο) με την οποία πρέπει να ταλαντώνεται ο ταλαντωτής έτσι ώστε να διατηρεί σταθερό το πλάτος του ισούται με f_0 = {1 \over 2 \pi} \cdot \sqrt{k \over m} όπου k η σταθερά του ελατηρίου και m η μάζα του σώματος που ταλαντώνεται.

## Παραπομπές


Κατηγορία:Κυματικά φαινόμενα
Κατηγορία:Ταλάντωση
Λίμνη Κουέσνελ

Η Λίμνη **Κουέσνελ** (*Quesnel*) είναι μια λίμνη παγετώνων ή φιόρδ στην Βρετανική Κολομβία του Καναδά, και είναι πηγή του ποταμού Κουέσνελ. Με μέγιστο βάθος 500 μέτρα (αν και το πραγματικό μέγιστο βάθος είναι άγνωστο), είναι η βαθύτερη λίμνη στην Βρετανική Κολομβία, όχι όμως και στον Καναδά, όπως συχνά ισχυρίζονται. Αυτή η διάκριση ανήκει στην Μεγάλη Λίμνη των Σκλάβων. Επίσης ισχυρίζονται ότι είναι η μεγαλύτερη λίμνη φιόρδ στον κόσμο.

## Παραπομπές


## Εξωτερικοί σύνδεσμοι
* 

Κατηγορία:Λίμνες του Καναδά
Κατηγορία:Βρετανική Κολομβία
Πρωτάθλημα Χόκεϊ επί πάγου Λετονίας

Το **Πρωτάθλημα χόκεϊ επί πάγου Λετονίας** ή **Samsung premjerlīga** (Λετονικά: *Latvijas hokeja līga*) αποτελεί την κορυφαία διοργάνωση στη Λετονία και διοργανώνεται από την Λετονική Ομοσπονδία Χόκεϊ επί Πάγου (*Latvijas Hokeja Federācija*). Είναι επίσης γνωστό στη Λετονική ως *Latvijas atklātais čempionāts hokejā* (Λετονικό Ανοιχτό Πρωτάθλημα Χόκεϊ). Το πρωτάθλημα διεξήχθη κατά τις περιόδους ανεξαρτησίας της χώρας, αρχικά κατά τη διάρκεια του μεσοπολέμου και στη συνέχεια μετά το 1991 οπότε η χώρα ανεξαρτητοποιήθηκε ξάνα. Αρκικά ξεκίνησε τη σεζόν 1931-1932 μέχρι τη σεζόν 1943-44 και επανήλθε τη σεζόν 1991-92. 

Τους περισσότερους τίτλους κατέχει η ΧΚ Λιέπαγιας Μέταλουργκς η οποία έχει κατακτήσει 7 πρωταθλήματα και ακολουθεί η ΧΚ Ρίγα 2000 με 5. Το πρωτάθλημα αποτελείται από 6 ομάδες και διαρκεί από τον Σεπτέμβριο μέχρι τον Απρίλιο. Την περίοδο 2010-11 πρωταθλήτρια ανακηρύχθηκε η ΧΚ Λιέπαγιας Μέταλουργκς.

## Πρωταθλήματα
Παρακάτω αναφέρονται τα συνολικά Πρωταθλήματα (1932-τώρα) ανά σαιζόν.

## Σύνολο τίτλων

## Εξωτερικοί Σύνδεσμοι

*Επίσημη ιστοσελίδα της Λετονικής Ομοσπονδίας Χόκεϊ επί Πάγου  

Λετονία
Κατηγορία:Αθλητισμός στη Λετονία
Πρωτάθλημα Χόκεϊ επί πάγου Ρουμανίας

Το **Πρωτάθλημα χόκεϊ επί πάγου Ρουμανίας** (Ρουμανικά: *Campionatul Naţional*) αποτελεί την κορυφαία διοργάνωση στη Ρουμανία και διοργανώνεται από την  Ρουμανική Ομοσπονδία Χόκεϊ επί Πάγου (Federația Română de Hochei pe Gheață). Το πρωτάθλημα ξεκίνησε τη σεζόν 1923-24 και αποτελείται από 6 ομάδες.

Τους περισσότερους τίτλους κατέχει η Στεάουα Βουκουρεστίου η οποία έχει κατακτήσει 40 πρωταθλήματα και ακολουθεί η Μιέρκουρεα Τσουκ με 12. Την περίοδο 2010-11 πρωταθλήτρια ανακηρύχθηκε η Μιέρκουρεα Τσουκ.

## Πρωταθλήματα
Παρακάτω αναφέρονται οι πρωταθλητές ανά σαιζόν.

## Σύνολο τίτλων

## Δείτε επίσης
* ΜΟΛ Λίγκα

## Εξωτερικοί Σύνδεσμοι

* Επίσημη ιστοσελίδα της Ρουμανικής Ομοσπονδίας Χόκεϊ επί Πάγου 
* Νέα για το χόκεϊ επί πάγου Ρουμανίας 

Ρουμανία
Κατηγορία:Αθλητισμός στη Ρουμανία
Παπακωνσταντίνου

Το επώνυμο **Παπακωνσταντίνου** μπορεί να αναφέρεται στους εξής:

* Βασίλης Παπακωνσταντίνου: Έλληνας τραγουδιστής
* Θανάσης Παπακωνσταντίνου: Έλληνας τραγουδιστής
* Γεώργιος Παπακωνσταντίνου: Έλληνας πολιτικός
* Μιχάλης Παπακωνσταντίνου: Έλληνας πολιτικός
* Μίρκα Παπακωνσταντίνου: Ελληνίδα ηθοποιός
* Κωνσταντίνος Παπακωνσταντίνου: Έλληνας νομικός και πολιτικός
* Αλέξανδρος Παπακωνσταντίνου: Έλληνας ζωγράφος
* Μαίρη Παπακωνσταντίνου: Ελληνίδα γλύπτρια
* Θεόδωρος Παπακωνσταντίνου: Έλληνας συνθέτης
Θεόδωρος Παπακωνσταντίνου

Ο **Θεόδωρος (Ρούλης) Παπακωνσταντίνου** (Θεσσαλονίκη 1948 - Κύπρος 1969) ήταν Έλληνας συνθέτης και διευθυντής χορωδίας. Πρόκειται για τον φωτισμένο δημιουργό της εξαίρετης Παιδικής Χορωδίας Αγίας Τριάδας Θεσσαλονίκης (με την οποία παρουσίαζε την Β΄ Λειτουργία του ναού). Δυστυχώς πέθανε πρόωρα από ρήξη ανευρύσματος κατά τη διάρκεια της στρατιωτικής του θητείας και δεν μπόρεσε να χαρεί την ολοκλήρωση του έργου του. Εγγονός του μουσικού Θεοδώρου Βαρβέρη, γράφτηκε 15ετής στο Κρατικό Ωδείο Θεσσαλονίκης και εντός πενταετίας κατάφερε να εξασφαλίσει την εκτίμηση των καθηγητών του (Σ. Μιχαηλίδη, Τ. Παππά) και να προσφέρει μεγάλες υπηρεσίες στον τομέα της χορωδιακής μουσικής, με την ίδρυση (1967) και καθοδήγηση της «Χορωδίας του». Σ’ αυτό συνετέλεσε τόσο η θητεία του στη βυζαντινή μουσική, δίπλα στον αδελφό του πρωτοψάλτη Βασίλη Παπακωνσταντίνου, όσο και η στενή φιλία του με τον Αντώνη Κοντογεωργίου, που διηύθυνε τότε την Παιδική Χορωδία Χ.Μ.Ο. Θεσσαλονίκης. Μεταξύ άλλων, έχει γράψει τη «Θεία Λειτουργία Ιωάννου του Χρυσοστόμου» για 4φωνη μεικτή χορωδία (εκδόθηκε στη Θεσσαλονίκη) και επεξεργάστηκε με επιτυχία ορισμένα θρησκευτικά έργα (όπως ο "136ος ψαλμός", ο ύμνος «Χριστός γεννάται», τα «Εγκώμια της Μ. Παρασκευής», το δοξαστικό «Αναστάσεως ημέρα», κ.λπ.). Στα τραγούδια του: "Η πηγή του χωριού μου", κ.λπ. 

## Πηγές
* 

Κατηγορία:Έλληνες συνθέτες
Κατηγορία:Έλληνες διευθυντές χορωδίας
Εντουάρ-Ανρί Αβρίλ

Ο **Εντουάρ-Ανρί Αβρίλ** (*Édouard-Henri Avril*, 21 Μαΐου 1849 – 28 Ιουλίου 1928) ήταν Γάλλος ζωγράφος. Με το ψευδώνυμο Πωλ Αβρίλ εργάστηκε και ως εικονογράφος ερωτικής λογοτεχνίας. Πέθανε το 1928 στο Λε Ραινσύ (Le Raincy) στα ανατολικά προάστια του Παρισιού σε ηλικία 85 ετών.

## Βιογραφία
Ο Αβρίλ γεννήθηκε στο Αλγέρι και σπούδασε ζωγραφική σε διάφορα καλλιτεχνικά εργαστήρια του Παρισιού. Από το 1874 ως το 1878, φοίτησε στη Σχολή Καλών Τεχνών (École des Beaux Arts) του Παρισιού. Αναλαμβάνοντας την παραγγελία να εικονογραφήσει το μυθιστόρημα «Φορτούνιο» του Θεόφιλου Γκωτιέ, χρησιμοποίησε το ψευδώνυμο Πωλ Αβρίλ (Paul Avril). Έκτοτε, η φήμη του διαδόθηκε στους καλλιτεχνικούς  κύκλους και ανέλαβε πλήθος παραγγελιών για την εικονογράφηση έργων μεγάλων συγγραφέων, αλλά και έργων της καλούμενης «χαρωπής λογοτεχνίας» (galante literature), με ερωτικό περιεχόμενο. Τα εικονογραφημένα αυτά βιβλία εκδίδονταν σε μικρό αριθμό αντιτύπων και διαθέτονταν με συνδρομή σε συλλέκτες μετά από προηγούμενη εγγραφή τους. 

## Η καταξίωση
thumb|left|250px|Εικονογράφηση εξωφύλλου του "De Figuris Veneris".
Ο Αβρίλ έγινε ευρύτατα γνωστός με τις περίφημες εικονογραφήσεις λογοτεχνικών έργων, όπως τα «Ασελγή σονέτα» του Πιέτρο Αρετίνο, «Σαλαμπώ» του Γκυστάβ Φλωμπέρ, «Ο βασιλιάς Κανδαύλης» του Θεόφιλου Γκωτιέ, «Φάνυ Χιλ» του Τζων Κλέλαντ, «Η Μαντάμ» του Ζυλ Μισελέ, αλλά κυρίως με το «De Figuris Veneris: Εγχειρίδιο Κλασικής Ερωτολογίας» του Γερμανού φιλοσόφου Φρήντριχ Καρλ Φόρμπεργκ (Friedrich Karl Forberg, 1770 – 1848), με  ομοφυλοφιλικές και λεσβιακές απεικονίσεις, όπως αυτές με τις ερωτικές συνευρέσεις του «Σωκράτη με τον Αλκιβιάδη» και του Ρωμαίου αυτοκράτορα «Αδριανού με τον Αντίνοο» ή της «Σαπφούς με τις φιλενάδες της». 

## Παραπομπές


Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Έμιλυ Ρόουζ

Η **Έμιλυ Ρόουζ** (*Emily Rose*, Ρεντόν, Ουάσινγκτον, 2 Φεβρουαρίου 1981) είναι Αμερικανίδα ηθοποιός. 

## Βιογραφία

Η Ρόουζ έχει *Master of Fine Arts* στην υποκριτική από το *Πανεπιστήμιο της Καλιφόρνιας του Λος Άντζελες*. Επίσης αποφοίτησε από το *Πανεπιστήμιο Vanguard της Νότιας Καλιφόρνιας* με πτυχίο στις θεατρικές σπουδές. Έχει μια νεότερη αδελφή και αδελφό και ζεί στο Λος Άντζελες με τον σύζυγό της.

Έμφανίστηκε στο τέταρτο επεισόδιο (που δεν προβλήθηκε στην τηλεόραση) της Αμερικάνικης τηλεοπτικής σειράς *Smith* και πρωταγωνίστησε ως *cass* στο δράμα *John from Cincinnati* του HBO. Έπαιξε την *Lena Branigan* στη σείρα *Brothers & Sisters* και την *Trish Merrick* στο δράμα του CBS *Jericho*.
Η Ρόουζ έδωσε τη φωνή της και πρωταγωνίστησε εικονικά (με την τεχνική motion capture) στο ρόλο της Elena Fisher στα βιντεοπαιχνίδια για playstation 3  ** του 2007, *Uncharted 2: Among Thieves* του 2009 και στο *Uncharted 3: Drake's Deception* του 2011. Έπαιξε άκομη τον ρόλο της Tracy Martin στον τελευταίο κύκλο της σείρας *[[Στην Εντατική]]*,  ως γκεστ-σταρ σε ενα επισόδιο του *Δύο και 1/2 άνδρες* και τον πρωταγωνιστικό ρόλο σαν Audrey Parker υποδυόμενη μια πράκτορα του FBI στη σειρά *Haven* του Syfy.

## Φιλμογραφία

### Ταινίες
* 2006: Hurricane Party 
* 2007: Speed Dating
* 2008: The Orphan, The Last Page

### Τηλεόραση
* 1994: Στην Εντατική (*ER*) (Ένα επεισόδιο 2009) 
* 2002: Χωρίς ίχνος (*Without a Trace*) (Ένα επεισόδιο 2008) 
* 2003: Δύο και 1/2 άνδρες (*Two and a Half Men*) (Ένα επεισόδιο 2009), Ανεξιχνίαστες υποθέσεις (*Cold Case*) (Ένα επεισόδιο  2008)
* 2005: Φαντάσματα (*Ghost Whisperer*) (Ένα επεισόδιο 2009) 
* 2006: Brothers & Sisters (Δέκα επεισόδια 2007–2008), Jericho
* 2007: Smith (Ένα επεισόδιο 2007), John from Cincinnati (Δέκα επεισόδια 2007), Private Practice (Ένα επεισόδιο 2010) 
* 2009: Operating Instructions, Washington Field
* 2010: Perfect Plan, Haven

### Βιντεοπαιχνίδια
* 2007:  (Φωνή)
* 2009: Uncharted 2: Among Thieves (Φωνή)
* 2011: Uncharted 3: Drake's Deception (Φωνή)

## Παραπομπές


## Εξωτερικοί σύνδεσμοι

*

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Βωλίτης ο εδώδιμος

Ο ***Βωλίτης ο εδώδιμος*** διεθνώς γνωστός ως *Boletus edulis* είναι ένας βασιδιομύκητας, που ανήκει στο γένος των Βωλιτών. Ευρέως διαδεδομένος στο Βόρειο ημισφαίριο σε όλη την Ευρώπη, την Ασία και τη Βόρεια Αμερική· δεν υπάρχει στη φύση στο Νότιο ημισφαίριο, αν και έχει εισαχθεί στη Νότια Αφρική, την Αυστραλία και τη Νέα Ζηλανδία. Ο μύκητας αναπτύσσεται σε φυλλοβόλα και κωνοφόρα δάση, σχηματίζοντας με τις ρίζες των δένδρων συμβιωτικές ενώσεις. Ο *βωλίτης ο εδώδιμος* κοινά ονομάζεται βασιλομανίταρο ή βασιλικό.

## Ταξινόμηση και ονοματολογία
[thumb|left|150px|Ο Γάλλος βοτανολόγος [Ζαν Μπατίστ Φρανσουά Πιερ Μπυλιάρ|Πιερ Μπυλιάρ]]
Για πρώτη φορά περιγράφεται το 1782 από τον Γάλλο βοτανολόγο Πιερ Μπυλιάρ  και έκτοτε εξακολουθεί να ονομάζεται στη διεθνή επιστημονική βιβλιογραφία *Boletus edulis*. Οι λέξεις *boletus* και *edulis* συντίθενται από το αρχαιοελληνικό *βωλίτις* (= κομμάτι γης) και από το λατινικό *edulis* που προέρχεται από το ρήμα edō (τρώω) και έχει κοινή ινδοευρωπαϊκή ρίζα με το μέλλοντα του αρχαίου ελληνικού ρήματος *εσθίω* (τρώγω):
File:Boletus edulis JPG9.jpg|Porcino ή καλογεράκι
File:Boletus aereus IT.JPG| Boletus aereus
File:Boletus.JPG |Boletus reticulatus
File:Boletus pinophilus3.JPG|Boletus pinophilus
File:Appendiculatusisle.jpg|Boletus appendiculatus (Κίτρινο μανιτάρι)
File: Xerocomus badius 2008.JPG|Xerocomus badius
File:Hřib smrkový.jpg|Cepe de Bordeaux
File:Boletus edulis EtgHollande 041031 091.jpg|Boletus Edulis κοντά στο δάσος Ramboulliet της Γαλλίας
File:Puszcza Notecka04.jpg|Steinpliz της Γερμανίας
File:Boletus edulis1.jpg|Delicatessen Tattia από τη Φινλανδία
File:Porcini mushroom soup in breadbowl poland 2010.JPG|Σούπα κριθαράκι με Πορτσίνι μέσα σε καρβέλι (Πολωνία) 
File:Mushroom-IMG 3203.JPG|Boletus badius 
File:Boletus erythropus 2010 G3.jpg|Erythropus ή luridiformis. 
Αρχείο: Schoenfussroehrling.jpg| Boletus calopus
File:Boletus luridus 2011 G1.jpg|Luridus (ωχρός) 
File:Bol006.jpg|Radicans (ριζώδης)
File:Boletus satanas.JPG|Boletus satanas
File:Boletus torosus 1.JPG|Torosus (μυώδης, νευρώδης)


## Δείτε επίσης
*Μανιταρόπιτα

## Παραπομπές




## Εξωτερικοί σύνδεσμοι
* 

Κατηγορία:Αγαρικομύκητες
Κατηγορία:Μανιτάρια
Κατηγορία:Εδώδιμοι μύκητες
Nissan 370Z

Το **Nissan 370Z** (επίσημος κωδικός εργοστασίου: **Z34**) είναι ένα δίπορτο και διθέσιο σπορ αυτοκίνητο που κατασκευάστηκε από την ιαπωνική αυτοκινητοβιομηχανία Nissan, από το 2008 έως το 2020. Αντικατέστησε το Nissan 350Z και υπήρξε η έκτη γενιά της θρυλικής σειράς «Ζ» που ξεκίνησε με το κλασικό Datsun 240Z το 1969. Ειδικότερα στην Ιαπωνία διατέθηκε ως **Nissan Fairlady Z34**. Έχει χρησιμοποιηθεί ιδιαιτέρα στο Nissan GT Academy.
thumb|left|Το σαλόνι του Nissan 370Z Z34 Coupe της αρχικής λεζάντας, με αυτόματο κιβώτιο.

Για πρώτη φορά κυκλοφόρησε στην ιαπωνική αγορά την 1 Δεκεμβρίου 2008, και παράλληλα η αριστεροτίμονη εκδοχή του μοντέλου είχε αποκαλυφθεί στο Σαλόνι Αυτοκινήτου στο Λος Άντζελες στις 19 Νοεμβρίου 2008. Τελικώς, οι πρώτες πωλήσεις στις ΗΠΑ ξεκίνησαν τον Ιανουάριο του 2009 και στην Ευρώπη ξεκίνησαν τον Απρίλιο του 2009, ενώ τον Απρίλιο επίσης αποκαλύφθηκε και η καμπριολέ εκδοχή 370Z Roadster, που κυκλοφόρησε τον Αύγουστο στις ΗΠΑ και στη συνέχεια στην Ιαπωνία στις 15 Οκτωβρίου 2009, ενώ τον Ιανουάριο του 2010 έφτασε και στις ευρωπαϊκές αγορές.

Από τον κυβισμό του κινητήρα, που είναι 3.7 λίτρων V6 βενζίνης, προήλθε και το όνομα του μοντέλου: 370Z. Μέσα στο 2012, για τη σεζόν του 2013, το μοντέλο υπέστη μια εκτενή ανανέωση. Η παραγωγή του έληξε το 2020 και αναμένεται να αντικατασταθεί μέσα στο 2022 από το Nissan Z (Z34).

## Παραπομπές


## Εξωτερικοί σύνδεσμοι
* 
* Η επίσημη Ελληνική ιστοσελίδα του Nissan 370Z Coupe
* Η επίσημη Ελληνική ιστοσελίδα του Nissan 370Z Roadster
* Η επίσημη Αμερικανική ιστοσελίδα του Nissan 370Z Coupe
* Η επίσημη Αμερικανική ιστοσελίδα του Nissan 370Z Roadster

370Z
Κατηγορία:Σπορ αυτοκίνητα
Κατηγορία:Αυτοκίνητα ράλλυ
Μαρέν Μαραί

Ο **Μαρέν Μαραί** (γαλλ. Marin Marais,  31 Μαΐου 1656 – 15 Αυγούστου 1728) ήταν Γάλλος συνθέτης και βιρτουόζος εκτελεστής της βιόλα ντα γκάμπα. Μαθήτευσε με τον Ζαν Μπατίστ Λυλί, όπερες του οποίου διηύθυνε συχνά, καθώς και με τον φημισμένο βιολίστα Ζαν ντε Σαιν-Κολόμπ. Διετέλεσε μουσικός στο Παλάτι των Βερσαλλιών, όπου και το 1679 διορίστηκε βασιλικός βιολίστας (*ordinaire de la chambre du roy pour la viole*), θέση που κράτησε μέχρι το 1725. 

Ως βιρτουόζος της βιόλας ντα γκάμπα, αποτέλεσε έναν από τους σημαντικότερους Γάλλους συνθέτες για το όργανο αυτό. Έγραψε πέντε βιβλία με κομμάτια για βιόλα (1686-1725), που ως επί τω πλείστω απαρτίζονται από σουίτες για βιόλα και συνεχές βάσιμο. Άλλα του έργα περιλαμβάνουν ένα βιβλίο με τριοσονάτες (1692) καθώς και τέσσερις όπερες, η πιο γνωστή εκ των οποίων είναι η "Αλκυώνη" (1706).

Ένα από τα γνωστότερά του κομμάτια είναι ο "Λαβύρινθος", για το οποίο ο Évrard Titon du Tillet σχολίασε:

Όπως και στην περίπτωση του Ζαν ντε Σαιν-Κολόμπ, ελάχιστα είναι γνωστά για τη ζωή του Μαραί. Γνωρίζουμε ότι έκανε έναν γάμο με την Catherine d'Amicourt στις 21 Σεπτεμβρίου 1676, με την οποία απέκτησαν 19 παιδιά. 

Ομοιότυπα (*facsimile*) και των πέντε βιβλίων του κυκλοφορούν από τις Εκδόσεις Fuzeau, ενώ μια νέα κριτική έκδοση όλων των οργανικών του έργων από τον John Hsu, εξεδόθη σε επτά τόμους από τους Broude Brothers. Ο Μαραί θεωρείται ένας από τους πρώτους συνθέτες προγραμματικής μουσικής, καθώς πολλά από τα έργα του συνοδεύονται από περιφράσεις· στο κομμάτι "Επέμβαση στη χοληδόχο κύστη" ο συνθέτης παραθέτει τη φράση "*ο ασθενής είναι δεμένος με μεταξωτούς ιμάντες*" και "[ο ασθενής] *ουρλιάζει*".

## Παραπομπές


## Εξωτερικοί σύνδεσμοι
* 
* 

Κατηγορία:Γάλλοι συνθέτες
Κατηγορία:Συνθέτες του Μπαρόκ
Κόκκινη κάρτα

thumb|right|150px|Κόκκινη κάρτα
Η κόκκινη κάρτα στο ποδόσφαιρο χρησιμοποιείται όταν ο παίχτης κάνει ένα πολύ σκληρό και αντιαθλητικό φάουλ. Η κόκκινη κάρτα μπορεί να πάρει αμα συμπληρώσει δύο κίτρινες μεσα σε έναν αγώνα.

## Στο ποδόσφαιρο
Η κόκκινη κάρτα εμφανίζεται από το διαιτητή και σημαίνει ότι ένας παίκτης έχει αποβληθεί.

Ο δωδέκατος νόμος των Κανόνων του Παιχνιδιού απαριθμεί τις κατηγορίες για ανάρμοστη συμπεριφορά για την οποία ένας παίκτης μπορεί να αποβληθεί. Αυτές είναι:

#Σοβαρά αντιαθλητικό παιχνίδι (επικίνδυνα βίαιο φάουλ)
#Βίαιη συμπεριφορά (οποιαδήποτε άλλη πράξη βίας)
#Φτύσιμο σε κάποιον
#Η σκόπιμη παρεμπόδιση με το χέρι ενός γκολ, σε προφανή ευκαιρίας επίτευξης τέρματος από οποιονδήποτε παίκτη στη δική του περιοχή πέναλτι (μεγάλη περιοχή), εκτός από τον τερματοφύλακα. 
#Διαπράττει αδίκημα ανατρέποντας αντίπαλο σε μία προφανή ευκαιρία για επίτευξη τέρματος 
#Χρησιμοποίηση ενοχλητικής, προσβλητικής ή υβριστικής γλώσσας ή χειρονομίας
#Λήψη δεύτερης κίτρινης κάρτας σε ένα παιχνίδι 
#Επιθετική επίθεση προς τερματοφύλακα
#Επιθετική άμυνα 5.6 αντιπάλων παρενοχλητικό φάουλ
#Εγκατάσταση δεύτερης κίτρινης κάρτας στο παιχνίδι
#Επιθετικό μαρκάρισμα άγγιγμα αντιπάλου

Κατηγορία:Ορολογία ποδοσφαίρου
Κωνσταντίνος Παπαδόπουλος (πραξικοπηματίας)

Ο **Κωνσταντίνος Παπαδόπουλος** (1921 - 1999) ήταν Έλληνας στρατιωτικός και πρωτεργάτης της Χούντας των Συνταγματαρχών.

## Βιογραφικά στοιχεία
Γεννήθηκε στο Ελαιοχώρι Αχαΐας το 1921,  με πατέρα το δάσκαλο του χωριού, Χρήστο Παπαδόπουλο, και μητέρα την Χρυσούλα. Ο πατέρας του Χρήστος ήταν στενός φίλος και πολιτικός οπαδός του Γεωργίου Παπανδρέου, με τον οποίο ήταν και κοντοχωριανοί. Αδερφός του ήταν ο Γεώργιος Παπαδόπουλος. Ακολούθησε στρατιωτική σταδιοδρομία φτάνοντας μέχρι τον βαθμό του ταξιάρχου. Την ημέρα της εκδήλωσης του πραξικοπήματος της 21ης Απριλίου 1967 έφερε τον βαθμό του αντισυνταγματάρχη και υπηρετούσε ως διοικητής του 505 Τάγματος Πεζοναυτών στον Διόνυσο, θέση στην οποία είχε διοριστεί πριν από το 1966. Κατά τη διάρκεια της δικτατορίας διορίστηκε γενικός γραμματέας του Υπουργείου Προεδρίας, περιφερειακός διοικητής Αττικής και το 1971 υπουργός παρά τω πρωθυπουργώ.

Για τη συμμετοχή του στο πραξικόπημα καταδικάστηκε το 1975 σε ισόβια κάθειρξη με την κατηγορία της εσχάτης προδοσίας, καθώς και σε δεκαετή κάθειρξη με την κατηγορία της στάσης. Το 1996 το έκτο ποινικό τμήμα του Αρείου Πάγου απέρριψε την αίτηση αποφυλάκισής του.

Απεβίωσε τον Απρίλιο του 1999 από εγκεφαλικό επεισόδιο, στις φυλακές Κορυδαλλού.

## Παραπομπές


Κατηγορία:Έλληνες αξιωματικοί επίλεκτων δυνάμεων
Π
Φιλ Λαμάρ

Ο **Φιλ Λαμάρ** (*Phillip "Phil" LaMarr*, 24 Ιανουαρίου 1967) είναι Αμερικανός ηθοποιός, κωμικός και ηθοποιός φωνής. Ένας από τα αρχικά μέλη του καστ της κωμικής σειράς *[[MADtv]]*, είναι ακόμη γνωστός για το μικρό, αλλά αξιοσημείωτο ρόλο του ως Marvin στην ταινία *[[Pulp Fiction]]*. Επιπλέον, είναι γνωστός για το δανεισμό της φωνής του στις σειρές κινουμένων σχεδίων: *[[Futurama]]*, *Wow Wow Wubbzy*, *Static Shock*, *[[Samurai Jack]]*, *Justice League*, *[[Justice League Unlimited]]*, *Transformers Animated*, *[[Star Wars: Ο Πόλεμος των Κλώνων (τηλεοπτική σειρά, 2008)|Star Wars: The Clone Wars]]* αλλά και στα βιντεοπαιχνίδια: *Star Wars: Knights of the Old Republic*, *Metal Gear Solid 2: Sons of Liberty*, στη σειρά *Jak and Daxter*, *[[Darksiders]]*, *Final Fantasy XII*, *Metal Gear Solid 4: Guns of the Patriots*, *inFAMOUS* και τη σειρά *Mercenaries*.

## Πρώτα χρόνια
Ο Λαμάρ γεννήθηκε στο Λος Άντζελες της Καλιφόρνια. Αποφοίτησε από το Λύκειο του Χάρβαρντ στο βόρειο Χόλυγουντ και από το Πανεπιστήμιο Γέιλ, όπου βοήθησε στην ίδρυση του κωμικού γκρουπ αυτοσχεδιασμού *Purple Crayon*. Ένας από τους μεγαλύτερους ρόλους του στο Γέιλ ήταν αυτός του πρωταγωνιστή στη Βρετανική κωμωδία *Trevor*. Μετά την αποφοίτησή του το 1989, ο Λαμάρ έγινε μέλος του βραβευμένου με Annie κωμικού γκρουπ αυτοσχεδιασμού *The Groundlings*. Ακόμη, σπούδασε αυτοσχεδιασμό στο The Second City και στο ImprovOlympic στο Σικάγο μαζί με τον Del Close.

## Φιλμογραφία

## Παραπομπές



Κατηγορία:Αμερικανοί κωμικοί σκετς
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Άγιος Γεράσιμος (αποσαφήνιση)

Με το όνομα **Άγιος Γεράσιμος** είναι γνωστοί οι:

* Ο Άγιος Γεράσιμος ο Ιορδανίτης (Μύρα Λυκίας, - Μονή Αγίου Γερασίμου κοντά στην Ιεριχώ 475) - Η μνήμη του εορτάζεται στις 4 Μαρτίου. Αυτός προς τιμήν του οποίου πήρε το όνομά του ο Άγιος Γεράσιμος ο Νοταράς.
* Ο Άγιος Γεράσιμος ο Νοταράς (Τρίκαλα Κορινθίας, 1506 - Κεφαλλονιά 15 Αυγούστου 1579): Άγιος που τιμάται ιδιαίτερα στην Κεφαλλονιά, αλλά και σε όλη την Ελλάδα - Η μνήμη του εορτάζεται στις 16 Αυγούστου και στις 20 Οκτωβρίου.
* Ο Άγιος Γεράσιμος Μακρινίτσας (μέσα του 17ου αιώνα - 14 Σεπτεμβρίου 1741) - Η μνήμη του εορτάζεται στις 15 Σεπτεμβρίου.

Οι οικισμοί:
*Άγιος Γεράσιμος Αττικής
*Άγιος Γεράσιμος Μήλου

## Αναφορές


Κατηγορία:Αποσαφηνίσεις ελληνικών τοπωνυμίων
Λίμνη Κέιτελε

Η **Κέιτελε** είναι λίμνη που βρίσκεται στην κεντρική-νότια Φινλανδία. Με έκταση 493,59 τ.χλμ., είναι η 9η μεγαλύτερη λίμνη της Φινλανδίας. Η λίμνη χωρίζεται σε τρεις περιοχές, *Υλά-*, *Κέσκι-*, και *Άλα-Κέιτελε*, εκ των οποίων η *Κέσκι-Κέιτελε* είναι η μεγαλύτερη. Το νερό στην λίμνη είναι καθαρό και σε άριστη κατάσταση. Οι πόλεις *Άνεκοσκι* και *Βίτασαρι* βρίσκονται στις όχθες της Κέιτελε.

Μια ηγετική φυσιογνωμία στη σύγχρονη φινλανδική ζωγραφική ο *Άκσελι Γκάλεν-Κάλελα* δημιούργησε το πρώτο του έργο στην λίμνη Κέιτελε, το καλοκαίρι του 1904. Το τοπίο της λίμνης Κέιτελε είναι η τρίτη και πιο περίτεχνη απεικόνιση της λίμνης και το παρουσίασε στο Ελσίνκι την ίδια χρονιά. Ο πίνακας του έφερε την υπογραφή του στα σουηδικά και στα μετέπειτα χρόνια στα φινλανδικά. Σήμερα ο πίνακας εκτίθεται στην *[[Εθνική Πινακοθήκη Λονδίνου|Εθνική Πινακοθήκη του Λονδίνου]]*.

## Παραπομπές


## Εξωτερικοί σύνδεσμοι
* National Gallery, London

Κατηγορία:Λίμνες της Φινλανδίας
Ιτέα Καρδίτσας

Η **Ιτέα** είναι οικισμός της Θεσσαλίας και της Περιφερειακής Ενότητας Καρδίτσας. Έως και το 2010 αποτελούσε την έδρα του Δήμου Φύλλου του πρώην Νομού Καρδίτσας. Η Ιτέα πλέον ανήκει στο Δήμο Παλαμά.

## Τοποθεσία
Βρίσκεται στη βορειανατολική πλευρά του νομού Καρδίτσας και συνορεύει με τα χωριά Παλαμά, Πέτρινο, Συκεώνα, Αστρίτσα και Φύλλο). Η ευρύτερη περιοχή της Ιτέας είναι πεδινή εκτός από τα δημοτικά διαμερίσματα Πέτρινου και Συκεώνας που είναι ημιορεινά.

Απέχει 25 χιλιόμετρα από την Καρδίτσα, 35 χιλιόμετρα από τη Λάρισα και 90 χιλιόμετρα από το λιμάνι της πόλης του Βόλου. Την περιοχή διασχίζουν τα ποτάμια Ενιπέας και Φαρσαλίτης, που καταλήγουν στον Πηνειό.

Μετά τον "Εμφύλιο", πολλοί κάτοικοι μετανάστευσαν σε χώρες του εξωτερικού και σε μεγάλα ελληνικά αστικά κέντρα (Αθήνα, Θεσσαλονίκη, Λάρισα).

## Ονομασία
Το όνομα Ιτέα είναι τοπωνύμιο που προέρχεται από το όνομα του ομώνυμου δένδρου (ιτιά).

Επί Τουρκοκρατίας ονομαζόταν **Κουτσαρί** που προήλθε από την τούρκικη λέξη Γκουτζαλάρι, που θα πει μεγάλο χωριό, δεδομένου ότι κατοικούνταν και από πολλούς Τούρκους Κονιάρηδες, οι οποίοι πριν την απελευθέρωση της Θεσσαλίας το 1881 ή 1850-1870 το εγκατέλειψαν. Η Ιτέα επηρέαζε τα γύρω χωριά πολιτιστικά και οι κάτοικοι ήταν πολυτάξιδοι έμποροι.

Το χωριό αποτέλεσε το 1912 την Κοινότητα Κοτσερή διατήρησε την παλαιά ονομασία του μέχρι και το 1957, οπότε και μετονομάστηκε σε Ιτέα, από τις πολλές ιτιές που υπήρχαν στον ποταμό Ενιπέα.

## Μνημεία
Ο Άγιος Αθανάσιος, πολιούχος του χωριού, χτίστηκε το 1856. 

Στο συνοικισμό Ηλιά υπάρχει ο Ι.Ν του Προφήτη Ηλία (1858). Σε κοντινή απόσταση έχουν εντοπιστεί ερείπια από ιερό του θεού Απόλλωνα, τα οποία θεωρούνται προστατευόμενος αρχαιολογικός χώρος. 

## Αγροτικό Λαογραφικό Μουσείο
Πρόκειται για το πρώτο αγροτικό μουσείο που δημιουργήθηκε στο Θεσσαλικό χώρο. 

Το Αγροτικό Λαογραφικό Μουσείο Ιτέας ολοκληρώθηκε το 2005 και αναβιώνει την καθημερινότητα μιας άλλης εποχής μέσα από 2.500 αντικείμενα που σχετίζονται με την αγροτική, πολιτιστική και ιστορική κληρονομιά του Θεσσαλικού κάμπου όπου εκτίθενται σε ένα κτίριο 560 τ.μ. που διαμορφώθηκε κατάλληλα γι’ αυτό το σκοπό.

## Εξωτερικοί σύνδεσμοι
* www.iteakarditsas.blogspot.gr
* https://museumfinder.gr/listing/agrotiko-mouseio-iteas/

## Παραπομπές


## Πηγές
* Ιστορία της κωμόπολης
* Γυμνάσιο-Λύκειο Ιτέας Καρδίτσας

Κατηγορία:Δήμος Παλαμά
Κατηγορία:Χωριά της περιφερειακής ενότητας Καρδίτσας
Πρωτάθλημα Χόκεϊ επί πάγου Σουηδίας

Το **Πρωτάθλημα χόκεϊ επί πάγου Σουηδίας** (σουηδικά: *Svenska Hockeyligan*) αποτελεί την κορυφαία διοργάνωση στη Σουηδία και διοργανώνεται από την Σουηδική Ομοσπονδία Χόκεϊ επί Πάγου (*Svenska Ishockeyförbundet*). Η πρώτη σεζόν με την ονομασία Ελιτσέριεν ξεκίνησε το 1975-76. Το Σουηδικό πρωτάθλημα χόκεϊ επί πάγου έχει παιχτεί σε διάφορες μορφές από το 1922. Με βάση τις απολαβές των παικτών το 2006, κατατάσσεται ως το τέταρτο πιο ακριβοπληρωμένο επαγγελματικό πρωτάθλημα χόκεϊ επί πάγου στον κόσμο (πίσω από το Νάσιοναλ Χόκεϊ Λιγκ, Κοντινένταλ Χόκεϊ Λιγκ, και την Τσεχική Εξτραλίγκα). Από το 2011, το Ελιτσέριεν ξεπέρασε ακόμα και το Νάσιοναλ Χόκεϊ Λιγκ.Τους περισσότερους τίτλους κατέχει η Τζουργκάρντεν η οποία έχει κατακτήσει 16 συνολικά  πρωταθλήματα και ακολουθεί η Μπρύνας ΙΦ με 12. Το πρωτάθλημα αποτελείται από 12 ομάδες και διαρκεί από τον Σεπτέμβριο μέχρι τον Απρίλιο. Την περίοδο 2010-11 πρωταθλήτρια ανακηρύχθηκε η Φάριεσταντς BK.

Η μεγάλη πλειωψηφία των παικτών του Ελιτσέριεν, περίπου το 70% κατα τη διάρκεια της περιόδου 2006-07, αποτελείται από Σουηδούς. Σύμφωνα με την Σουηδική Ομοσπονδία Χόκεϊ επί Πάγου υπήρχαν 99 ξένοι παίκτες στο ρόστερ των ομάδων, καθώς και ένα σύνολο από 127 ξένους γράφτηκαν στις 12 ομάδες του πρωταθλήματος στην αρχή της σεζόν 2006-07. Επίσης το πρωτάθλημα Ελιτσέριεν θα περιλαμβάνεται στη σειρά βιντεοπαιχνιδιών της EA Sports NHL 12. 

## Ιστορία
Το Σουηδικό πρωτάθλημα χόκεϊ επί πάγου απονεμήθηκε για πρώτη φορά στην Σουηδική ιστορία το 1922, μόλις δύο χρόνια μετά το χόκεϊ επί πάγου εισήχθη στη Σουηδία από τον Αμερικανό σκηνοθέτη *Raoul Le Mat*. Η ΙΚ Γκέτα κέρδισε το πρώτο πρωτάθλημα στις 12 Μαρτίου του 1922 επικρατώντας της Χάμαρμπυ ΙΦ με 6-0.

Το πρωτάθλημα Σουηδίας με την ονομασία Ελιτσέριεν ξεκίνησε στις 5 Οκτωβρίου 1975, στο οποίο κάθε ομάδα έπαιξε συνολικά 36 παιχνίδια.Αρχικά το πρωτάθλημα αποτελούνταν από 10 ομάδες αλλά επεκτάθηκε το 1987 με 2 επιπλέον ομάδες.

## Πρωταθλήματα

## Σύνολο τίτλων

## Παραπομπές


## Εξωτερικοί Σύνδεσμοι

*Επίσημη ιστοσελίδα της Σουηδικής Ομοσπονδίας Χόκεϊ επί Πάγου 
*Επίσημη ιστοσελίδα του Elitserien 
*Επίσημες στατιστικές 
*Νέα για το Elitserien

Σουηδία
Κατηγορία:Χόκεϊ επί πάγου στη Σουηδία
Λίμνη Πάιγιανε

Η Λίμνη **Πάιγιανε** (φινλανδικά: *Päijänne*) είναι η 2η μεγαλύτερη λίμνη της Φινλανδίας με έκταση 1.080 τ.χλμ. . Η λίμνη καταλήγει στο Φινλανδικό κόλπο μέσω του ποταμού Κύμι. Τα κυριότερα νησιά από το βορρά προς νότο είναι τα Βουορίτσαλο, Μουουράτσαλο, Ονκίσαλο, Γιουντίνσαλο, Εντέσσαλο, Ταϊβάσσαλο, Χαουκκάσαλο, Βεχκασάλο, Μουστάσσαλο, Βιρμάιλανσααρι και Σαλονσάαρι, με το μεγαλύτερο να είναι το Βιρμάιλανσααρι.

Οι μεγαλύτερες πόλεις στις ακτές της λίμνης Πάιγιανε είναι η Γυβάσκυλα στον Βορρά και η Λάχτι στο Νότο.

Ένα υπόγειο υδραγωγείο, η *Σήραγγα Νερού Πάιγιανε* συνδέει τη λίμνη με το Ελσίνκι, παρέχοντας στην περιοχή νερό. Το βαθύτερο σημείο από κάθε άλλη λίμνη της Φινλανδίας βρίσκεται στην Πάιγιανε (95.3 μέτρα).

## Παραπομπές


Παιγιανε
Λίμνη Κάλαβεσι

Η Λίμνη **Κάλαβεσι** είναι μια λίμνη στην Βόρεια Σαβόνια στην ανατολική Φινλανδία γύρω από την πόλη Κουόπιο. Σε συνδυασμό με τις λίμνες Σουβασβέσι, Γιουρουσβέσι, Μουουρουβέσι, Μελαβέσι και Ριισταβέσο, η Κάλαβεσι σχηματίζει ένα σύστημα λιμνών 890 τετραγωνικών χιλιομέτρων που ονομάζεται Ίσο-Κάλλα.

## Παραπομπές


Κ
Βενέτικο Μεσσηνίας

Το **Βενέτικο** είναι νησίδα των Μεσσηνιακών Οινουσσών, που βρίσκεται απέναντι από το νοτιότερο άκρο της Μεσσηνίας, το ακρωτήριο Ακρίτας σε απόσταση περίπου 2 χιλιομέτρων.  μικρογραφία|Νησί Βενέτικο. |αριστερά
Είναι βραχώδες νησί με θαμνώδη βλάστηση. Το υψηλότερο σημείο του είναι 181 μέτρα. Στην αρχαιότητα το νησί ονομαζόταν **Θηγανούσσα** και αναφέρεται από τον Παυσανία. Στο νησί υπάρχουν περιοχές με θηγανίτες λίθους ( σκληρός λίθος χρησιμοποιούμενος ως (η) ) γνωστές από την αρχαιότητα, εξ' ου και το όνομα Θηγανούσσα. 

Το Βενέτικο είναι ενταγμένο στο δίκτυο Natura 2000, μαζί με τα υπόλοιπα νησιά των Μεσσηνιακών Οινουσσών και την περιοχή του ακρωτηρίου Ακρίτα, με τον κωδικό GR2550003.

Διοικητικά ανήκει στον Δήμο Πύλου-Νέστορος, ενώ την περίοδο 1999-2011 ανήκε στον Δήμο Κορώνης. 

## Εξωτερικοί σύνδεσμοι
* Βενέτικο: Το άγνωστο νησάκι της Μεσσηνίας με την αλυκή δίπλα στη μοναδική του παραλία στον ιστότοπο https://www.travel.gr/.

## Παραπομπές


Κατηγορία:Ιόνιες Νήσοι
Κατηγορία:Νησιά της Πελοποννήσου
Κατηγορία:Νησιά της Μεσσηνίας
Κατηγορία:Γεωγραφικοί σχηματισμοί της Μεσσηνίας
Κατηγορία:Δήμος Πύλου - Νέστορος
Κατηγορία:Επαρχία Πυλίας
Αγία Μαριανή Μεσσηνίας

Η **Αγία Μαριανή**, ή **Αγία Μαρίνα**, ή **Αμοργιανή** είναι νησίδα των Μεσσηνιακών Οινουσσών. Είναι μικρό ακατοίκητο νησί με σχεδόν στρογγυλό σχήμα που βρίσκεται ανάμεσα στα νησιά Σχίζα και Σαπιέντζα. Είναι σχετικά επίπεδο με το υψηλότερο σημείο του να μην υπερβαίνει τα 30 μέτρα. Στο υψηλότερο αυτό σημείο υπάρχει εκκλησάκι αφιερωμένο στην Αγία Μαρίνα. Κάθε χρόνο στις 17 Ιουλίου, ημέρα που γιορτάζει το εκκλησάκι, επισκέπτονται το νησί πιστοί από την απέναντι Μεσσηνιακή ακτή ..  Διοικητικά ανήκει στον Δήμο Πύλου-Νέστορος, ενώ την περίοδο 1999-2011 ανήκε στον Δήμο Μεθώνης. Το νησί είναι ενταγμένο στο δίκτυο Natura 2000, μαζί με τα υπόλοιπα νησιά των Μεσσηνιακών Οινουσσών και την περιοχή του Ακρωτηρίου Ακρίτας, με τον κωδικό GR2550003.

## Παραπομπές


Κατηγορία:Ιόνιες Νήσοι
Κατηγορία:Νησιά της Πελοποννήσου
Κατηγορία:Νησιά της Μεσσηνίας
Κατηγορία:Γεωγραφικοί σχηματισμοί της Μεσσηνίας
Κατηγορία:Δήμος Πύλου - Νέστορος
Κατηγορία:Επαρχία Πυλίας
Λίμνη Χάουκιβεσι

Η Λίμνη **Χάουκιβεσι** (φινλανδικά: *Haukivesi*) είναι μια λίμνη στη νοτιοανατολική Φινλανδία και είναι μέρος του συστήματος της λίμνης Σάιμαα. Είναι η 8η μεγαλύτερη λίμνη της Φινλανδίας με έκταση 562,31 τ.χλμ. Όπως πολλές λίμνες στο συστήμα, περιέχει πολυάριθμα νησιά και διαιρείται σε πολλές μικρότερες περιοχές όπως Σιίτινσελκε, Σαβίλουοτο, Ταχκοσελκέ, Βουορισέλκε, Κουοκάνσελκε, Κουιβασέλκε, Χεποσέλκε, Πεονσέλκε, Τουουναανσέλκε, Βαρπαρανανσελκέ και Ίσο-Χάουκιβεσι.

Το *Εθνικό Πάρκο Λίννανσααρι* βρίσκεται στο μέσο της λίμνης.

## Παραπομπές


Χαουκιβεσι
Ψχεντ

thumb|right|250px|Το ψχεντ
[right|thumb|250px|Σφραγιδόλιθος του [Πτολεμαίος Στ' Φιλομήτωρ|Πτολεμαίου ΣΤ' Φιλομήτωρα με ψχεντ. 3ος-2ος αι. π.Χ..]]
Το **ψχεντ** ήταν αρχαίo αιγυπτιακό στέμμα. Οι αρχαίοι Αιγύπτιοι το ονόμαζαν *διπλό σκήπτρο*. Ήταν διπλό στέμμα, διότι συνδύαζε το ερυθρό στέμμα της Κάτω Αιγύπτου με το λευκό στέμμα της Άνω Αιγύπτου. Συμβόλιζε επίσης την ισχύ του Φαραώ ως κυβερνήτη όλης της Αιγύπτου. Ήταν διακοσμημένη με ένα ζωικό σύμβολο, την Αιγυπτιακή κόμπρα. Το σύμβολο αυτό ήταν τοποθετημένο στην μπροστινή όψη του ψχεντ.

## Ιστορική αναδρομή
Το ψχεντ πιστεύεται ότι θεσπίστηκε από τον Φαραώ Μήνη στην εποχή της πρώτης δυναστείας, και με αυτό στέφθηκε για πρώτη φορά ο Φαραώ Βαβενέφης, όπως μαρτυρεί μια πέτρινη επιγραφή που τον παριστάνει να φέρει το ψχεντ. Οι πρώτοι Φαραώ της Αιγύπτου, που μνημονεύονται στη Στήλη του Παλέρμο φορούσαν την ερυθρή κορώνα, ενώ το ψχεντ φέρουν όλοι οι Φαραώ από την πρώτη Δυναστεία και μετά. Στο τεμάχιο του Καΐρου όμως απεικονίζονται και οι αρχαιότεροι Φαραώ με ψχεντ.

## Αρχαιολογία
Το ψχεντ είναι γνωστό μόνο από τις απεικονίσεις, τα αγάλματα και περιγραφές, ενώ ως αντικείμενο δεν έχει σημειωθεί μέχρι σήμερα κανένα αρχαιολογικό εύρημα που να το επιβεβαιώνει.

## Μυθολογία
Το ψχεντ είναι κάλυμμα της κεφαλής του Ώρου και του Ατούμ, οι οποίοι συμβολίζουν τον Φαραώ, ή βρίσκονται σε στενή σχέση με αυτόν.


εικόνα:Horus as falcon-E 10659-IMG 0533-gradient.jpg|Γεράκι του Ώρου με ψχεντ
εικόνα:RamessesIV-SmitingHisEnemiesOnAnOstracon MuseumOfFineArtsBoston.jpg|Όστρακο του Φαραώ με ψχεντ και σκήπτρο
Αρχείο:Granite head of Amenhotep III.jpg|Κολοσσιαίο άγαλμα του Αμενχοτέπ Γ' με ψχεντ


## Παραπομπές



Κατηγορία:Αρχαία αιγυπτιακά σύμβολα
Κατηγορία:Ενδύματα κεφαλής
Πρωτάθλημα πετοσφαίρισης Α1 εθνικής κατηγορίας γυναικών 2001-2002

Το **[[πρωτάθλημα Ελλάδας πετοσφαίρισης γυναικών]] 2001−2002**, ήταν το 14ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις, την κανονική περίοδο και τα play off/out. Συμμετείχαν 12 ομάδες. Το πρωτάθλημα κατέκτησε για δεύτερη συνεχή χρονιά ο Πανελλήνιος. Στην Α2 υποβιβάστηκαν, μετά από αγώνες πλέι άουτ, ο  Α.Ο. Καβάλα και ο Ηρακλής

## Κανονική περίοδος
### Βαθμολογία

Ν=Νίκες, Η=Ήττες, ΣR=Σετ Ratio

**Σημειώσεις**:
* Βαθμολογικό σύστημα

## Play out
Τα αποτελέσματα της κανονικής περιόδου μεταφέρθηκαν στα πλέι άουτ και οι σειρές κρίθηκαν στις 3 νίκες. Ο Άρης επικράτησε του Α.Ο. Καβάλα και η Α.Ε. Βύρωνα / Αγίου Σώστη έσπασε το πλεονέκτημα έδρας του Ηρακλή και παρέμεινε στην κατηγορία. 

**(9) Άρης Θεσσαλονίκης** − (12) Α.Ο. Καβάλα **(3−0)** 

(10) Ηρακλής Θεσσαλονίκης − **(11) Α.Ε. Βύρωνα / Αγίου Σώστη** **(2−3)** 

## Play off
### Αγώνες κατάταξης 1−6
Οι σειρές μέχρι τα ημιτελικά κρίθηκαν στις 2 νίκες, ενώ ο τελικός κρίθηκε στις 3 νίκες.

#### Προημιτελικοί
Στους προημιτελικούς συμμετείχαν οι ομάδες που κατέλαβαν τις θέσεις 3−6 στην κανονική περίοδο ενώ οι δύο πρώτες προκρίθηκαν απευθείας στους ημιτελικούς. Οι πρώτοι αγώνες έγιναν στην έδρα των ομάδων με μειονέκτημα έδρας ενώ οι επόμενοι δύο (δε χρειάστηκε τρίτος σε καμία σειρά) θα γίνονταν σην έδρα των ομάδων με πλεονέκτημα. Ο Παναθηναϊκός επικράτησε του Αίαντα και τα Βριλήσσια του ΖΑΟΝ και προκρίθηκαν στην τετράδα. 

**(3) Παναθηναϊκός** − (6) Αίας Ευόσμου **(2−0)** 

(4) Ζ.Α.Ο.Ν. − **(5) Φ.Ο. Βριλησσίων** **(0−2)** 

#### Ημιτελικοί
Ο Πανελλήνιος και ο Φιλαθλητικός που είχαν το πλεονέκτημα έδρας, επικράτησαν και προκρίθηκαν στο Μεγάλο τελικό, ενώ Παναθηναϊκός και Βριλήσσια αγωνίστηκαν στο μικρό τελικό. 

**(1) Πανελλήνιος** − (5) Φ.Ο. Βριλησσίων **(2−1)** 

**(2) Φιλαθλητικός Θεσσαλονίκης** − (3) Παναθηναϊκός **(2−1)** 

#### Μικρός Τελικός
Τα Βριλήσσια επικράτησαν και κατέλαβαν την 3η θέση κι εξασφάλισαν έτσι ένα ευρωπαϊκό εισιτήριο, ενώ ο Παναθηναϊκός καταποντίστηκε στην 4η θέση, η οποία είναι η χειρότερη της ιστορίας του σε Πανελλήνια και Εθνικά πρωταθλήματα.

(3) Παναθηναϊκός − **(5) Φ.Ο. Βριλησσίων** **(1−2)** 

#### Μεγάλος Τελικός
Στο μεγάλο τελικό ο Πανελλήνιος επικράτησε του Φιλαθλητικού με 3-0 νίκες και κατέκτησε το δεύτερο συνεχόμενο (και τελευταίο έκτοτε) πρωτάθλημα του. 

**(1) Πανελλήνιος** − (2) Φιλαθλητικός Θεσσαλονίκης **(3−0)** 

## Τελική κατάταξη

## Εξωτερικοί σύνδεσμοι
*Πρωτάθλημα γυναικών 2001-2002 Galanis Sports Data
*Βαθμολογία Galanis Sports Data
*Αποτελέσματα κανονικής περιόδου Ιστότοπος archive.sport.gr
*Αποτελέσματα play off και play out Ιστότοπος archive.sport.gr



2001 2002
Α1 Γυναικων
Α1 Γυναικων
Νέα Κορώνη Μεσσηνίας

[μικρογραφία|[Δημοτική Ενότητα Αίπειας]]
Η **Νέα Κορώνη** είναι χωριό της Περιφερειακής Ενότητας Μεσσηνίας. Βρίσκεται κοντά στην ανατολική ακτή της Μεσσηνιακής χερσονήσου, μεταξύ της Κορώνης και του Πεταλιδίου, 44 χλμ. νότια της Καλαμάτας. Έχει 300 κατοίκους, σύμφωνα με την Απογραφή του 2011. Διοικητικά ανήκει στον Δήμο Μεσσήνης, ενώ την περίοδο 1999 - 2010, ανήκε στον Δήμο Αιπείας.

## Ιστορία - Πληροφορίες
Η Νέα Κορώνη χτίστηκε με ένα ιδιαίτερο πολεοδομικό σχέδιο και αποτελεί Κοινότητα, της Δημοτικής Ενότητας Αίπειας, του σημερινού Δήμου Μεσσήνης. Η παλαιά ονομασία του, ήταν **Καντιάνικα**. Κάθε χρόνο στις 8 Σεπτεμβρίου, πανηγυρίζει ο Ιερός Ναός Γεννήσεως της Θεοτόκου και πραγματοποιείται πολυήμερη εμποροπανήγυρις, που δυστυχώς στις μέρες μας, κρατά ένα διήμερο, προσπαθώντας από την Κοινότητα να διατηρήσει τον παραδοσιακό του χαρακτήρα.

Η διοικητική διαίρεση της χώρας το 1833 από τον βασιλιά Όθωνα και η κατάργηση των δήμων από τον Ελευθέριο Βενιζέλο το 1912, θέλει τα τότε **Καστέλλια**, και αργότερα Νέα Κορώνη, να είναι στο χρονικό αυτό διάστημα δημοτικό διαμέρισμα του τότε Δήμου Κολωνίδων. Ο Δήμος αυτός πήρε την ονομασία του από την αρχαία ομώνυμη πόλη, **[[Κολωνίδες]]**, ενώ η Κορώνη (αρχαία πόλη) έδωσε το όνομά της στον σημερινό Δήμο Πεταλιδίου, ο οποίος τότε είχε ονομαστεί Δήμος Κορώνης.

Η αρχαία πολίχνη των Κολωνίδων εστιάζεται στο λόφο με την σημερινή ονομασία **Στυλιανόπουλο** και ειδικότερα ο Παυσανίας γράφει:

Επίσης, λέγεται ότι ο Κόλαινος έφερε και την αγγειοπλαστική στην περιοχή, η οποία άνθισε κυρίως στο χωριό Βουνάρια.

## Εξωτερικοί σύνδεσμοι

* Διοικητικές μεταβολές οικισμού - Νέα Κορώνη (Ε.Ε.Τ.Α.Α.)
* Κοινοτικές Εκλογές - Κοινότητα Νέας Κορώνης (Ε.Ε.Τ.Α.Α.)
* Νέα Κορώνη το χωριό με την ιδιαίτερη ρυμοτομία (βίντεο στο YouTube)
*  (Γαργαλιάνοι Online)
* Σελίδα για τη Νέα Κορώνη

## Πηγές
* 
*

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Κατηγορία:Κορώνη
Δ΄ Βενετοτουρκικός Πόλεμος

Ο **Δ΄ Βενετοτουρκικός Πόλεμος** ξέσπασε το 1570 με την Οθωμανική εισβολή στην Κύπρο, η οποία ολοκληρώθηκε τον Αύγουστο του 1571 όταν έπεσε η πόλη της Αμμοχώστου στα χέρια των Οθωμανών, και ξεκίνησε η Οθωμανική κατοχή που διήρκεσε μέχρι το 1878. Ο πόλεμος συνεχίστηκε στη θάλασσα, με τη ναυμαχία της Ναυπάκτου, αλλά έληξε το 1573 όταν η Βενετία συνήψε ειρήνη με τους Οθωμανούς.

## Ιστορικό
Καθ' όλη την περίοδο της Ενετοκρατίας (1489-1571), Οθωμανοί Τούρκοι κατά βούληση εισέβαλαν και με επιδρομές λεηλατούσαν την Ενετοκρατούμενη Κύπρο. Το 1489, το πρώτο έτος της Ενετικής κατοχής, οι Τούρκοι επιτέθηκαν στην χερσόνησο της Καρπασίας, προκαλώντας μεγάλες λεηλασίες και αρπάζοντας αιχμαλώτους που αργότερα πωλούσαν ως σκλάβους. Το 1539 ο τουρκικός στόλος επιτέθηκε και κατέστρεψε τη Λεμεσό. Φοβούμενοι τη συνεχώς διευρυνόμενη Οθωμανική Αυτοκρατορία, οι Ενετοί οχύρωσαν την Αμμόχωστο, τη Λευκωσία και την Κερύνεια, αλλά οι περισσότερες άλλες πόλεις ήταν εύκολη λεία.

## Η Εισβολή
Το καλοκαίρι του 1570, οι Τούρκοι εισέβαλαν και πάλι, αλλά αυτή τη φορά με μια μεγάλης κλίμακας εισβολή και όχι με επιδρομή. Περίπου 60.000 στρατιώτες, συμπεριλαμβανομένων ιππικού και πυροβολικού, υπό τη διοίκηση του Λάλα Μουσταφά Πασά, αποβιβάστηκαν αμαχητί κοντά στη Λεμεσό στις 2 Ιουλίου 1570, πορεύθηκαν και πολιόρκησαν τη Λευκωσία. 
Τη μέρα που έπεσε η πόλη της Λευκωσίας (9 Σεπτεμβρίου 1570) 20.000 Λευκωσιάτες εκτελέσθηκαν, κάθε εκκλησία, δημόσιο κτίριο, καταστράφηκαν και το παλάτι λεηλατήθηκε, ενώ γυναίκες και παιδιά πηδούσαν από τα ψηλά τείχη πάνω στις μυτερές και σκληρές πέτρες της τάφρου για να σκοτωθούν ούτως ώστε να μην γίνουν σκλάβοι ή να βρεθούν στα χαρέμια των Οθωμανών. Σφαγές και βασανισμοί άμαχων είχαν συνεχιστεί για ακόμη τρεις μέρες.  
Τόσο ήταν το μέγεθος της σφαγής και της λεηλασίας στη Λευκωσία, που τα νέα διαδόθηκαν στις άλλες πόλεις και λόγω φόβου, λίγες μέρες αργότερα ο Μουσταφά κατέλαβε την Κερύνεια χωρίς να χρειαστεί να ρίξει ούτε έναν πυροβολισμό. 
Η Αμμόχωστος, όμως, αντιστάθηκε και αμύνθηκε ηρωικά από το Σεπτέμβριο του 1570 μέχρι τον Αύγουστο του 1571.

Η πτώση της Αμμοχώστου σηματοδότησε την αρχή της Οθωμανικής κατοχής στην Κύπρο. Ένα μήνα αργότερα, οι ναυτικές δυνάμεις της Ιεράς Συμμαχίας, (που αποτελείτο κυρίως από ενετικά, ισπανικά, και παπικά πλοία υπό την αρχηγία του Δον Ιωάννη της Αυστρίας) νίκησαν τον τουρκικό στόλο στην Ναυμαχία της Ναυπάκτου σε μια από τις αποφασιστικές μάχες της παγκόσμιας ιστορίας. Η νίκη επί των Τούρκων, ωστόσο, ήρθε πολύ αργά για να βοηθήσει την Κύπρο, και έτσι οι Έλληνες στο νησί παρέμειναν υπό οθωμανική κατοχή για τους επόμενους τρεις αιώνες.

## Παραπομπές


Κατηγορία:Οθωμανική περίοδος στην Κύπρο
Κατηγορία:Πόλεμοι της Οθωμανικής Αυτοκρατορίας
Κατηγορία:Βενετοτουρκικοί πόλεμοι
Κατηγορία:16ος αιώνας
Μουζίκοι

** Μουζίκοι** αποκαλούνταν οι χαμηλότερες κοινωνικές τάξεις των Ρώσων αποτελούμενες κυρίως από χωρικούς από τον 17ο αιώνα ως και την Οκτωβριανή Επανάσταση. Οι μουζίκοι δεν κατείχαν δική τους ιδιοκτησία, αλλά εργάζονταν στα κτήματα των Ρώσων μεγαλογαιοκτημόνων εισπράττοντας ως αντάλλαγμα ένα μικρό αντίτιμο προερχόμενο από τα κέρδη της εκάστοτε σοδειάς.

Κατηγορία:Ρωσική Αυτοκρατορία
Κουρκουμπίνι

Το **κουρκουμπίνι** είναι θεσσαλονικιώτικο μικρό σιροπιαστό γλυκό με σχήμα κυλινδρικό, φτιαγμένο από φύλλο κρούστας και αρωματισμένο σιρόπι. Η λέξη προέρχεται από τη λατινική *cucurbito* = νεροκολόκυθο, λόγω του σχήματος. 

## Βλέπε επίσης
**[[Araniella cucurbitina]]*, είδος αράχνης σε σχήμα νεροκολόκυθου

## Εξωτερικοί σύνδεσμοι

Κατηγορία:Γλυκά
Κατηγορία:Ελληνικά επιδόρπια